Document ID: 32008R1060

UREDBA KOMISIJE (ES) št. 1060/2008
z dne 7. oktobra 2008
o nadomestitvi prilog I, II, IV, VI, VII, XI in XV k Direktivi (ES) 2007/46/ES Evropskega parlamenta in Sveta o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva)
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (1) ter zlasti člena 39(2) Direktive,
ob upoštevanju naslednjega:
(1)
Direktivo Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil (2) je nadomestila Direktiva 2007/46/ES v skladu z medinstitucionalnim sporazumom z dne 28. novembra 2001 o bolj sistematični rabi metode za prenovo pravnih aktov (3).
(2)
Od uvedbe postopka za sprejetje Direktive 2007/46/ES so začele veljati nove direktive in uredbe, ki so uvedle spremembe prilog k Direktivi 70/156/EGS. Navedenih sprememb v Direktivi 2007/46/ES ni bilo mogoče odraziti. To velja za Direktivo 2004/3/ES Evropskega parlamenta in Sveta z dne 11. februarja 2004 o spremembah direktiv Sveta 70/156/EGS in 80/1268/EGS glede merjenja emisij ogljikovega dioksida in porabe goriva vozil kategorije N1 (4), Direktivo 2004/11/ES Evropskega parlamenta in Sveta z dne 11. februarja 2004 o spremembi Direktive Sveta 92/24/EGS o napravah za omejevanje hitrosti ali podobnih vgrajenih sistemih za omejevanje hitrosti nekaterih kategorij motornih vozil (5), Direktivo 2005/55/ES Evropskega parlamenta in Sveta z dne 28. septembra 2005 o približevanju zakonodaje držav članic v zvezi z ukrepi, ki jih je treba sprejeti proti emisijam plinastih in trdnih onesnaževal iz motorjev na kompresijski vžig, ki se uporabljajo v vozilih, ter emisijam plinastih onesnaževal iz motorjev na prisilni vžig, ki za gorivo uporabljajo zemeljski plin ali utekočinjeni naftni plin in se uporabljajo v vozilih (6), Direktivo Komisije 2005/78/ES z dne 14. novembra 2005 o izvajanju Direktive Evropskega parlamenta in Sveta 2005/55/ES o približevanju zakonodaje držav članic v zvezi z ukrepi, ki jih je treba sprejeti proti emisijam plinastih in trdnih onesnaževal iz motorjev na kompresijski vžig, ki se uporabljajo v vozilih, ter emisijam plinastih onesnaževal iz motorjev na prisilni vžig, ki za gorivo uporabljajo zemeljski plin ali utekočinjeni naftni plin, in se uporabljajo v vozilih in o spremembi prilog I, II, III, IV in VI k Direktivi (7), Direktivo Komisije 2004/104/ES z dne 14. oktobra 2004 o prilagajanju Direktive Sveta 72/245/EGS o radijskih motnjah (elektromagnetni združljivosti) vozil tehničnemu napredku in o spremembi Direktive 70/156/EGS o približevanju zakonodaje držav članic o homologaciji motornih in priklopnih vozil (8), Direktivo 2005/64/EC Evropskega parlamenta in Sveta z dne 26. oktobra 2005 o homologaciji motornih vozil glede na njihovo ponovno uporabnost, možnost recikliranja in predelave ter o spremembi Direktive Sveta 70/156/EGS (9), Direktivo 2005/66/EC Evropskega parlamenta in Sveta z dne 26. oktobra 2005 o uporabi prednjih zaščitnih sistemov na motornih vozilih in spremembi Direktive Sveta 70/156/EGS (10), Direktivo Komisije 2006/28/ES z dne 6. marca 2006 o spremembi Direktive Sveta 72/245/EGS o radijskih motnjah (elektromagnetni združljivosti) vozil in Direktive Sveta 70/156/EGS o približevanju zakonodaje držav članic o homologaciji motornih in priklopnih vozil zaradi njune prilagoditve tehničnemu napredku (11), Direktivo 2006/40/ES Evropskega parlamenta in Sveta z dne 17. maja 2006 o emisijah iz klimatskih naprav v motornih vozilih in spremembi Direktive Sveta 70/156/EGS (12) in njen izvedbeni akt, Direktivo Komisije 2007/37/ES z dne 21. junija 2007 o spremembi prilog I in III k Direktivi Sveta 70/156/EGS o približevanju zakonodaje držav članic o homologaciji motornih in priklopnih vozil (13), Uredbo Komisije (ES) št. 706/2007 z dne 21. junija 2007 o določitvi upravnih določb za ES-homologacijo vozil in usklajenega preskusa za meritve uhajanj iz nekaterih klimatskih naprav v skladu z Direktivo 2006/40/ES Evropskega parlamenta in Sveta (14), Direktivo Komisije 2007/34/ES z dne 14. junija 2007 o spremembi Direktive Sveta 70/157/EGS o dovoljeni ravni hrupa in izpušnem sistemu motornih vozil zaradi prilagoditve tehničnemu napredku (15), Uredbo (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (16).
(3)
Od uvedbe postopka za sprejetje Direktive 2007/46/ES je Evropska skupnost pristopila k pravilnikom Gospodarske komisije Združenih narodov za Evropo (UN/ECE) v Ženevi: Pravilnik št. 112 (žarometi), Pravilnik št. 123 (nastavljivi sistemi sprednje osvetlitve), Pravilnik št. 125 (prednje vidno polje), Pravilnik št. 121 (oznaka upravljalnih elementov, kontrolnih svetilk in kazalnih instrumentov), Pravilnik št. 122 (ogrevalni sistemi), Pravilnik št. 102 (naprave za spajanje vozil), Pravilnik št. 107 (avtobusi), Pravilnik št. 105 (vozila za prevoz nevarnega blaga). Poleg tega so začele veljati nove serije sprememb Pravilnika št. 83 (emisije), Pravilnika št. 34 (posode za gorivo), Pravilnika št. 11 (ključavnice in tečaji), Pravilnika št. 13 (zaviranje), Pravilnika št. 18 (zaščita pred nedovoljeno uporabo), Pravilnika št. 97 (alarmni sistemi vozila), Pravilnika št. 17 (trdnost sedežev in nasloni za glavo v kombinaciji s sedeži), Pravilnika št. 26 (zunanji štrleči deli), Pravilnika št. 14 (pritrdišča varnostnih pasov), Pravilnika št. 48 (vgradnja svetlobnih in svetlobno-signalnih naprav), pravilnikov št. 1, 8 in 20 (žarometi), Pravilnika št. 44 (sistemi za zadrževanje otrok), Pravilnika št. 49 (emisije iz težkih vozil), Pravilnika št. 64 (začasna uporaba nadomestnih koles/pnevmatik), katerim je Skupnost že pristopila. v skladu s členom 4(4) Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo, ki se nanaša na sprejetje enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in na pogoje za vzajemno priznavanje homologacij, dodeljenih na podlagi teh predpisov („Revidiran sporazum iz leta 1958“) (17), je Skupnost odločila, da so navedeni pravilniki UN/ECE del zakonodaje Skupnosti. Zato je treba del II Priloge IV spremeniti, da se jih vključi na seznam enakovrednosti, kot je predvideno v členu 35(2).
(4)
Poleg tega razvoj znanstvenega in tehničnega znanja omogoča uporabo Direktive 2005/55/ES, Direktive 2005/64/ES, Direktive 2005/66/ES, Direktive 2006/40/ES in Uredbe (ES) št. 715/2007 za vozila iz kategorije M1, izdelana v majhnih serijah, in za vozila za posebne namene. Podobno omogoča uporabo Direktive 2003/97/ES za vozila za posebne namene. Zato je treba spremeniti dodatek k delu 1 Priloge IV ter dodatke 1, 2, 3, 4 in 5 k Prilogi XI.
(5)
Zato je za zagotavljanje ustreznega delovanja homologacijskega postopka Skupnosti primerno posodobiti priloge k Direktivi 2007/46/ES, da se jih prilagodi razvoju znanstvenega in tehničnega znanja.
(6)
Priloge I, III, IV, VI, VII, XI in XV k Direktivi 2007/46/ES je treba ustrezno nadomestiti.
(7)
Ukrepi, predvideni s to uredbo, so v skladu z mnenjem Tehničnega odbora za motorna vozila -
SPREJELA NASLEDNJO UREDBO:
Člen 1
Direktiva 2007/46/ES se spremeni:
1.
Priloga I se nadomesti s Prilogo I k tej uredbi;
2.
Priloga III se nadomesti s Prilogo II k tej uredbi;
3.
Priloga IV se nadomesti s Prilogo III k tej uredbi;
4.
Priloga VI se nadomesti s Prilogo IV k tej uredbi;
5.
Priloga VII se nadomesti s Prilogo V k tej uredbi.
6.
Priloga XI se nadomesti s Prilogo VI k tej uredbi;
7.
Priloga XV se nadomesti s Prilogo VII k tej uredbi.
Člen 2
Ta uredba začne veljati 29. aprila 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. oktobra 2008

Labels: 7
8
15